Boek: 'Voetspore'-span verken SA wéér | Maroela Media
Suid-Afrika is groot genoeg vir 'n leeftyd se reise. In Voetspore in Suid-Afrika 2 kry die Voetspore-span weer die geleentheid om ons land se natuurskoon en gasvryheid te beleef. Hulle drie maande lange reis begin in Pafuri, in die noordoostelike hoek van Suid-Afrika. Van daar af strek dit verby Klaserie, Dullstroom, die Waterberge, die Suid-Vrystaat, die Groot-Karoo, die Sederberge, die Weskus, oor die Hottentots-Hollandberge tot by Agulhas, die suidpunt van Suid-Afrika. Vrystaatse vlaktes, grootse Drakensberge, Bosveld, Kaapse strande – noem maar op – daar is 'n oorvloed om te geniet. Die langpad in Suid-Afrika roep…
Benewens pragtige foto's deur fotograaf Gideon Du Preez Swart van die mooiste dele van Suid-Afrika bevat die reisgids ook:
Vorige reisgidse in die Voetspore-reeks sluit in Voetspore op die ewenaar (2014), Voetspore: Agulhas tot Alexandrië (2013), Voetspore: Casablanca tot die Kaap (2011) en Voetspore in Suid-Afrika (2020).
Voetspore in Suid-Afrika 2 is deur Johan Badenhorst saamgestel en dit het pas by Protea Boeke verskyn.
Badenhorst is 'n televisiepersoonlikheid, programvervaardiger en avonturier. Hy is die eienaar van KewTV Produksies, die Voetspore-winkel en Voetspore Safari's. Johan is getroud met Alma, hulle woon op Kleinmond in die Overberg en het drie kinders, Nina, Heleen en Streicher.